ไฟไหม้รถหัวลากที่ จ.ปราจีนบุรี หลังซ่อมพัดลมแอร์ เสียหายทั้งคัน
วันนี้ (19 มิ.ย.2559) ผู้สื่อข่าวรยงานว่า เกิดเหตุไฟไหม้รถหัวลาก 10 ล้อ บริเวณหลักกิโลเมตรที่ 191-192 ถนนสายสุวรรณศร 33 ปราจีนบุรี-สระแก้ว ตรงข้ามสถานีตำรวจทางหลวงปราจีนบุรี ต.นนทรี อ.กบินทร์บุรี จ.ปราจีนบุรี เสียหายทั้งคัน เจ้าหน้าที่ต้องระดมรถดับเพลิง เร่งดับไฟไหม้โดยใช้เวลากว่า 20 นาที จึงสามารถควบคุมไฟไว้ได้ แต่รถเสียหายทั้งคันนายนารีย์ พรหมชุ่ม คนขับ เปิดเผยว่า ได้นำรถไปซ่อมแอร์ที่ร้านแอร์แห่งหนึ่ง ข้างวัดสระขุด ห่างจากจุดเกิดเหตุไม่ไกลนัก เนื่องจากแอร์รถไม่เย็นทางร้านจึงได้ซ่อมและเปลี่ยนพัดลมแอร์ หลังจากทำเสร็จจึงได้ขับออกมาจากร้าน เพื่อเดินทางกลับบ้านพักเมื่อรถวิ่งมาไม่นานพัดลมแอร์เกิดดับจนทำให้เครื่องยนต์ดับไปด้วย จากนั้นก็เกิดควันพวยพุ่งออกมาจากเครื่องยนต์และเกิดไฟลุกไหม้ จึงพยายามใช้น้ำดับแต่ก็ไม่สามารถดับได้ ทำให้ไฟลุกไหม้เผารถไปทั้งคันส่วนสาเหตุนั้นเจ้าหน้าที่ตำรวจสันนิษฐานว่าน่าจะเกิดระบบไฟมีปัญหาอาจทำให้ไฟฟ้าลัดวงจร ทำให้ไฟไหม้รถเสียหาย แต่โชคดีที่คนขับไม่ได้รับอันตราย
เกิดเหตุไฟไหม้รถหัวลาก 10 ล้อ ที่ อ.กบินทร์บุรี จ.ปราจีนบุรี เสียหายทั้งคัน
รถหัวลาก,ปราจีนบุรี,กบินทร์บุรี,ไทยพีบีเอส,ThaiPBSnews,ThaiPBS,ข่าวไทยพีบีเอส